**Feladatellátási szerződés**

amely létrejött egyrészről:

**Csanytelek Község Önkormányzata** **Képviselő-testülete** (6647 Csanytelek, Volentér János tér 2 sz..) képviseletében: **Erhard Gyula polgármester**, mint **Megbízó** (a továbbiakban **Megbízó**),

másrészről:

**Dr. Körmöczy Ildikó (**születési neve: Körmöczy Ildikó, születési helye: Basahíd (Jugoszlávia) ideje: 1961. 06. 05. anyja neve: Szabó Anna, lakcíme: 6725 Szeged, Móra u. 43. sz. lakosú) **vállalkozó háziorvos** mint **Feladatellátó** (a továbbiakban: **Feladatellátó**) a Megbízó és a Feladatellátó együtt: szerződő felek-

között, **a Csanyteleki II. sz. vegyes háziorvosi körzet** háziorvosi feladatainak ellátása tárgyában alulírott helyen és időben az alábbi feltételek szerint:

1.) A szerződő felek megállapodnak abban, hogy személyes közreműködéssel a Feladatellátó vállalja az Megbízó (Mötv. 13. § (1) bekezdés 4. pontjába foglalt) közfeladatába tartozó, *Csanyteleki*  *II. sz. vegyes háziorvosi körzet háziorvosi alapellátásának biztosítását, Csanytelek község érintett lakosságára irányuló területi ellátási kötelezettségének 2021. június 01. napjától 2027. december 31. napjáig terjedő időszaka alatti folyamatos teljesítését.*

2.) E tárgyi szerződés 1. pontjában rögzített időtartamra Megbízó átadja, Feladatellátó átveszi az II. sz. vegyes háziorvosi körzet ellátási kötelezettségét és az ahhoz tartozó ingó- és ingatlan vagyont rendeltetésszerű használatba, amely e feladatellátási szerződés hatálya alatt Feladatellátó rendelkezésére áll, melyet harmadik félnek átengedni - a helyettesítés idejét kivéve – csak a Megbízó engedélyével lehet.

3.) Feladatellátó a háziorvosi tevékenységét a Csanytelek, Radnóti utca 2. sz. alatti II. sz. vegyes háziorvosi körzet rendelőjében **a Csongrád-Csanád Megyei Kormányhivatal Szentesi Járási Hivatala Népegészségügyi Osztálya által praxisjog alapján kiadott jogerős működési engedélyében jóváhagyott rendelési időben,** személyi feltételek biztosításával és az ott lévő eszközökkel látja el, saját kockázata és felelősségbiztosítása terhére.

4.) A **II. sz vegyes . körzet rendelési ideje** (2021. június 01. napjától)

-hétfő: 9.00 - 12:00 óráig,

-kedd: 9:00 - 12:00 óráig,

-szerda: 10:00 - 13:00 óráig,

-csütörtök: 10:00 - 13:00 óráig,

-péntek: 10:00 - 13:00 óráig

tart, így az **összes rendelési idő: heti 15 óra,** a **rendelkezésre állási idő: heti 20 óra.**

5.) Feladatellátó vállalja, hogy a feladatok ellátását a vonatkozó hatályos jogszabályok szerinti tárgyi feltételek, személyi feltételek és szakmai környezet megteremtésével, saját és a szakasszisztens továbbképzésével biztosítja. Vállalja továbbá, hogy a háziorvosi tevékenység végzéséhez szükséges – a mindenkori hatályos jogszabályban meghatározott minimumfeltételek szerinti eszközöket (a Megbízóval együttműködve) - biztosítja és saját felelősségi körében gondoskodik az eszközök működőképes rendelkezésre állásáról.

6.) Feladatellátó helyettesítéséről – beleértve annak feltételeit, benne pénzügyi teljesítési kötelezettséget is – saját költségén önmaga köteles gondoskodni, a 4.) pontban írt jogerős működési engedélyben foglaltak szerinti helyettesítési rendben.

7.) Feladatellátó a feladatellátásban való akadályoztatása (betegség, egyéb halaszthatatlan ok miatti távolléte esetén) haladéktalanul köteles Megbízót e tényről (e-mail, telefon, vagy személyesen) értesíteni és e szerződés 6.) pontjában írtak szerinti helyettesítéséről soron kívül intézkedni.

8.) Feladatellátó köteles az ellátással kapcsolatos valamennyi vonatkozó hatályos jogszabályban előírt nyilvántartást vezetni és a szükséges adatszolgáltatásokat a megadott módon és határidőig teljesíteni, melynek elmaradásából eredő kár viselése Feladatellátót terheli.

9.) A szerződő felek megállapodnak abban, hogy 2021. június hó 01. napjától a szerződés fennállása alatti időszak alatt a háziorvosi feladat ellátásáért járó finanszírozás havi teljes összege a Feladatellátót illeti, a Feladatellátó és a NEAK között létrejött finanszírozási szerződés szerint.

10.) A szerződő felek megegyeznek abban, hogy a Feladatellátót terheli a feladat-ellátás működtetésekor felmerülő összes költség (gyógyszer, fűtés, internet, telefon költségek, körzeti ápoló, írnok bérköltsége, üzemanyagköltség, stb.) kiegyenlítése.

11.) A tárgyi szerződésben nem szabályozott kérdésekben a Csongrád-Csanád Megyei Kormányhivatal Szentesi Járási Hivatal Járási Népegészségügyi Osztálya működési engedélye, a vonatkozó mindenkori hatályos egészségügyi és társadalombiztosítási jogszabályok, valamint a Ptk. előírásai az irányadóak.

12.) A szerződő felek megállapodnak abban is, hogy a tárgyi szerződéssel kapcsolatos jogviták tekintetében peren kívüli tárgyalással rendezik a vitás kérdéseket, annak meghiúsulása setén az illetékes Csongrádi Járásbíróság döntése a mérvadó.

13.) A szerződő felek megállapodnak abban, hogy e tárgyi szerződés, annak az 1. pontjában írt feltétel teljesülésével, minden további értesítés és intézkedés nélkül megszűnik.

14.) A szerződő felek megállapodnak abban is, hogy e szerződést bármelyik fél 6 hónap határidő tűzésével a hónap utolsó napjára indokolás nélkül írásban felmondhatja akkor, ha e szerződésben vállalt, vonatkozó jogszabályokban foglalt kötelezettségét, neki felróhatóan szándékosan, vagy akár gondatlanságából eredően, de vétkesen megszegi, hibásan, késedelmesen, vagy egyáltalán nem teljesíti. A felmondás a szerződést megszünteti. A tárgyi szerződésből eredő kötelezettség elmulasztása, ill. késedelem akkor valósul meg, ha az arra kötelezett szerződött fél elmulasztja azokat az intézkedéseket, vagy nyilatkozatokat, amelyek szükségesek ahhoz, hogy az arra kötelezett elvárásnak megfelelően teljesíteni tudjon. A szándékosan, vagy súlyos gondatlansággal okozott szerződésszegésért való felelősséget nem lehet kizárni.

15.) Amennyiben a Feladatellátó e feladatellátási szerződésben vállalt kötelezettségeit a Megbízó írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, a Feladatellátó háziorvos önálló egészségügyi tevékenység végzésére való jogosultságát bármely okból elveszíti, e szerződésből eredő kötelezettségét megszegi (így különösen ha fizetési kötelezettségének határidőben nem tesz eleget) felmondásra okot adó körülményként értékeli a Megbízó.

16.) A szerződő felek e szerződést mint akaratukkal és szándékukkal mindenben megegyezőt saját kezű aláírásukkal hitelesítik, amely szerződés 4 eredeti példányban készült, melynek 1. eredeti példánya a Feladatellátót, 2. eredeti példánya a Megbízót, 3. eredeti példány a működési engedély kiadására jogosított hatóságot, a 4. eredeti példány a finanszírozó NEAK megyei szervezetét illeti.

C s a n y t e l e k, 2021. március 31.

……………………………………………. ……………………………………………….

Erhard Gyula polgármester Dr. Körmöczy Ildikó

Megbízó Feladatellátó háziorvos

PH PH